CELEX: 62017CN0527
Language: sk
Date: 2017-09-05 00:00:00
Title: Vec C-527/17: Návrh na začatie prejudiciálneho konania, ktorý podal Bundespatentgericht (Nemecko) 5. septembra 2017 – LN

27.11.2017   
            
            
               SK
            
            
               Úradný vestník Európskej únie
            
            
               C 402/11
            
         Návrh na začatie prejudiciálneho konania, ktorý podal Bundespatentgericht (Nemecko) 5. septembra 2017 – LN
   (Vec C-527/17)
   (2017/C 402/13)
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Bundespatentgericht
   
      Účastníci konania pred vnútroštátnym súdom
   
   
      Sťažovateľka: LN
   
      Žalovaný: Deutsches Patent- und Markenamt
   
      Prejudiciálna otázka
   
   Má sa článok 2 nariadenia Európskeho parlamentu a Rady (ES) č. 469/2009 zo 6. mája 2009 o dodatkovom ochrannom osvedčení pre liečivá (1) vykladať v tom zmysle, že povolenie vydané v súlade so smernicou Rady č. 93/42/EHS (2) pre kombináciu zdravotníckej pomôcky a liečiva v zmysle článku 1 ods. 4 smernice 93/42/EHS sa má na účely nariadenia považovať za rovnocenné s platným povolením na uvedenie na trh podľa smernice 2001/83/ES (3), ak súčasť liečiva v rámci povoľovacieho konania v súlade s prílohou I oddielom 7.4 ods. 1 smernice 93/42/EHS overil orgán pre lieky členského štátu EÚ z hľadiska kvality, bezpečnosti a užitočnosti v súlade so smernicou 2001/83/ES?
   
      (1)  Ú. v. EÚ L 152, 2009, s. 1.
   
      (2)  Smernica Rady 93/42/EHS zo 14. júna 1993 o zdravotníckych pomôckach (Ú. v. ES L 169, s. 1; Mim. vyd. 13/012, s. 82).
   
      (3)  Smernica Európskeho parlamentu a Rady 2001/83/ES zo 6. novembra 2001, ktorou sa ustanovuje zákonník spoločenstva o humánnych liekoch (Ú. v. ES L 311, s. 67; Mim. vyd. 13/027, s. 69).